Palkintolautakunnan mukaan voittajaehdotus kunnioittaa Helsingin päärautatieaseman arkkitehtuuria ja tuo siihen ripauksen nykypäivää.

Havainnekuva arkkitehtuurikilpailun voittajasta. Futudesign Oy:n Hermes-niminen ehdotus istuu palkintolautakunnan mukaan hyvin Eliel Saarisen suunnitteleman Helsingin päärautatieaseman jatkoksi.­

Helsingin päärautatieasemalle tulee hotelli. Sen avaamisvuodeksi on suunniteltu vuotta 2020, ja nyt tiedetään myös, miltä hotelli tulee näyttämään. Arkkitehtuurikilpailu nimittäin ratkesi keskiviikkona ja sen voitti arkkitehtitoimisto Futudesign Oy:n ehdotus nimeltä Hermes.